Diari Oficial de la Generalitat Valenciana


Sumari del DOGV 6128, del 22-10-2009 (2009/10570)

Judici verbal 1171/2008. Notificació de la sentència 17/2009 a Dajmal Amrouche.
-------------------------------------------------------------------------------

### Dades del document

Número de DOGV
:   6128

Data del DOGV
:   22-10-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10506


Data del document
:   06-05-2009

Organisme emissor
:   Jutjat de Primera Instància Número 4 de València

Tipus de document
:   Edicte

Judici verbal 1171/2008. Notificació de la sentència 17/2009 a Dajmal Amrouche. [2009/10206]  
Assumpte civil 001171/2008   
María Teresa Esteve Ramos, secretària del Jutjat de Primera Instància número 4 de València, faig saber:  
Que en este Jutjat se segueix el procediment de judici verbal (desnonament per falta de pagament) 001171/2008, a instàncies de Comunitat de Propietaris Carrer Sevilla, 13 contra Dajmal Amrouche.  
En el judici a què es fa referència s'ha dictat la resolució que té el text que literalment és com segueix:  
«Sentència número 17/2009   
València, 5 de febrer de 2009   
La magistrada jutgessa Beatriz de la Rubia Comos, del Jutjat de Primera Instància número 4 d'esta capital, ha vist estes actuacions de judici verbal de desnonament número 1171/2008, promogudes per la procuradora María Carmen Jover Andreu, en nom i representació de Comunitat de Propietaris Carrer Sevilla, 13, i assistida pel lletrat Mario Gil Cebrián, contra Dajmal Amrouche, en rebel·lia en este procediment.   
Dispositiva  
Estime de forma íntegra la demanda interposada per la procuradora Mª Carmen Jover Andreu, en nom i representació de Comunitat de Propietaris Calle Sevilla, 13, contra Dajmal Amrouche, i declare resolt el contracte d'arrendament subscrit entre ambdues parts en relació amb el local habitatge siti a València, carrer de Sevilla, número 13, àtic, per falta de pagament de les rendes i quantitats assimilades que s'hi indiquen, i condemne l'arrendatari Dajmal Amrouche a sotmetre's a la declaració anterior i a deixar, dins del termini legal, vacu, lliure i expedit i a disposició de la part actora l' immoble esmentat; Així mateix, estime l'acció de reclamació de rendes formulada de forma conjunta amb aquella i condemne Dajmal Amrouche a pagar a l'actor la quantitat de 3.089,09 euros més les rendes que es produïsquen fins a l'execució de la sentència i els interessos legals, de conformitat amb l'article 576 de la Llei d'Enjudiciament Civil, fent imposició expressa a la part demandada de les costes processals.  
Notifiqueu esta resolució a les parts i feu-los saber que no és ferma, atés que pot ser objecte de recurs en apel·lació. Este recurs, del qual coneixerà l'Audiència Provincial, s'ha de preparar davant d'este Jutjat, dins del termini dels cinc dies següents al de la notificació d'esta resolució; l'escrit de preparació ha de complir els requisits que assenyala l'article 457.2 de la Llei 1/2000, d'Enjudiciament Civil. Així mateix, feu saber que, de conformitat amb l'article 449.1 de la Llei d'Enjudiciament Civil, no s'admetrà al demandat el recurs d'apel·lació, extraordinari per infracció processal o cassació si quan els prepara no manifesta, acreditant-ho per escrit, que ha pagat les rendes vençudes i les que d'acord amb el contracte haja de pagar de bestreta.  
Que el secretari expedisca una testimoniança d'esta resolució, perquè s'unisca a les actuacions en què es va dictar, i que es porte l'original al llibre de sentències (de conformitat amb el que estableix l'article 265 de la LOPJ).  
Esta és la meua sentència que, jutjant en primera instància, pronuncie mane i firme».  
I perquè valga de notificació en la forma oportuna, amb l'advertiment dels recursos indicats en la resolució esmentada a la part demandada, que està en parador ignorat, Dajmal Amrouche, conforme al que disposa l'article 164 de la Llei d'Enjudiciament Civil, s'expedeix este edicte.  
València, 6 de maig de 2009.- La secretària judicial: María Teresa Esteve Ramos.